निकालावर उपमुख्यमंत्री अजित पवारांची प्रतिक्रिया

Mahaenews A link to your homepage with your site title as anchor text
पुणे |

अजून नगरपालिका निकाल पूर्ण बघितले नाहीत, कर्जतचे निकाल कळले आहेत. स्थानिक राजकीय परिस्थिती बघून लोकं मतदान करत असतात, संपूर्ण माहिती घेतल्यावर अधिक बोलेन, जे जिंकून आले आहेत त्यांचे अभिनंदन. पक्षाच्या चिन्हवर निवडणूक झाली आहे, त्यांच्या शहराचा विकास करत असताना राज्य सरकार म्हणून नक्की मदत करेन असं उपमुख्यमंत्री अजित पवार यांनी प्रसारमाध्यमांशी बोलताना सांगितलं आहे.

महाविकास आघाडी सत्तेत आल्यावर स्थानिक पातळीवर निवडणूक एकत्र लढल्या नाहीत, प्रत्येक पक्ष जास्त प्रतिनिधी निवडून यावेत यासाठी प्रयत्न करत आहे. सगळे मिळून निवडणुकीला सामोरं जाऊ. जिल्हानिहाय एकत्र निवडणूक लढवू असं आम्हाला महाविकास आघाडीतील नेते सांगत होते, मात्र करोनामुळे कार्यक्रम घेता आले नाहीत, तेव्हा जिल्हा पातळीवर ठरवा निर्णय घ्या असे प्रत्येक पक्षाने सांगितले होते, तशा निवडणुका झाल्या आहेत असंही त्यांनी सांगितलं.